Ηλιάνα Ιακωβίδου

Η Ηλιάνα Ιακωβίδου (25 Μαρτίου 1995, Θεσσαλονίκη) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα του Άρη Θεσσαλονίκης στο Πρωτάθλημα Βόλεϊ Λιγκ της Ελλάδας ως λίμπερο.

 Καριέρα 
Η Ηλιάνα Ιακωβίδου ξεκίνησε την καριέρα της από τις ακαδημίες της Ελπίδας Αμπελοκήπων Θεσσαλονίκης σε ηλικία οκτώ ετών. Το 2012 μεταγράφηκε στον Αίαντα Ευόσμου, με τον οποίον αγωνίστηκε στην Α2 κατηγορία του ελληνικού πρωταθλήματος. Επέστρεψε στην Ελπίδα Αμπελοκήπων για δύο περιόδους από το 2013 έως το 2015, καταλαμβάνοντας την 4η θέση του Γ' ομίλου της Α2 την πρώτη χρονιά και την 3η θέση τη δεύτερη.Α2 γυναικών - Γ΄ όμιλος - Πρόγραμμα - Αποτελέσματα 2013-14  www.volleynews.grΑ2 γυναικών - Γ΄όμιλος - Πρόγραμμα - Αποτελέσματα 2014-15  www.volleynews.gr

Το Καλοκαίρι του 2015, μεταγράφηκε στον Άρη Θεσσαλονίκης, αγωνιζόμενη για πρώτη φορά στην Α1 εθνική κατηγορία.Η Ιακωβίδου στον Άρη Θεσσαλονίκης www.volleyplanet.gr και την επόμενη χρονιά αφήνει τη γενέτειρά της εντασσόμενη στον Α.Ο. Μαρκοπούλου για την περίοδο 2016-17.Και επίσημα η Ιακωβίδου στο Μαρκόπουλο www.volleyplanet.gr

Οι εμφανίσεις της στο Πρωτάθλημα του 2016-17 κινούν το ενδιαφέρον του Πανναξιακού, που συνεχίζει την προσπάθεια παραμονής στην κορυφή της ελληνικής γυναικείας πετοσφαίρισης. Έτσι η Ηλιάνα Ιακωβίδου τον Αύγουστο του 2017 παίρνει το πλοίο για τη Νάξο, ελπίζοντας να βοηθήσει την κυκλαδίτικη ομάδα στους νέους της στόχους. Με τον Πανναξιακό κατέκτησε το Ασημένιο μετάλλιο του Κυπέλλου Ελλάδας 2018.
Τον Ιούνιο του 2019 η Ηλιάνα Ιακωβίδου επέστρεψε στον Άρη Θεσσαλονίκης.Επιστροφή της Ιακωβίδου στον Άρη Θεσσαλονίκης www.volleyplanet.gr

 Διεθνής καριέρα 
Η Ηλιάνα Ιακωβίδου κλήθηκε στην Εθνική Νεανίδων για πρώτη φορά το 2013 για τους προκριματικούς του αντίστοιχου Παγκοσμίου Πρωταθλήματος,Εθνική Ελλάδος Νεανίδων 2013 www.cev.eu και το 2014 στη μεγάλη Εθνική για τους προκριματικούς του Παγκοσμίου πρωταθλήματος Γυναικών.Εθνική Ελλάδας Γυναικών 2014 www.cev.eu Το Καλοκαίρι του 2016, συμμετείχε στους αγώνες της Ευρωπαϊκής Λίγκας που διεξήχθησαν στη Μεγαλόπολη,Ιακωβίδου, Χαντάβα τα νέα πρόσωπα στην Εθνική Γυναικών www.sport24.gr στους οποίους η Ελλάδα έφτασε μέχρι τους ημιτελικούς.Ευρωπαϊκή Λίγκα 2016 www.cev.eu

 Συλλογικοί τίτλοι - διακρίσεις 
 Εθνικά Κύπελλα 
 2η Θέση: Κύπελλο Ελλάδας 2018 (Πανναξιακός Α.Ο. Νάξου)

Παραπομπές

 Εξωτερικοί σύνδεσμοι - Πηγές 
 Ηλιάνα Ιακωβίδου - Παρουσίαση greekvolley.eu
 Εθνική Ελλάδας 2016 www.cev.eu
 Ηλιάνα Ιακωβίδου - Διεθνείς συμμετοχές www.cev.eu
 Η Ιακωβίδου στον Πανναξιακό www.sportcyclades.gr
 Ηλιάνα Ιακωβίδου: Παρουσίαση - Ατομκά στοιχεία - Ομάδες - Διακρίσεις women.volleybox.net

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες Άρη
Κατηγορία:Πετοσφαιρίστριες Πανναξιακού